Notum facimus uniuersis per presentes quod ego Laurentius Guilliendi iurisperitus commissarius a reuerendo in Christo patre et domino, domine H. de Uillaris archiepiscopo et comite prime ecclesie lugdunensis ad uisitandum cathedrales, collegiatas, conuentuales, ecclesias, monasteria et omnia quecumque beneficia siue loca cuisque condicionis existant exempta et non exempta totius prouinciae lugdunensis uirtute gratie dicto domino archiepiscopo de sede apostolica nouissime facte suscitutus quod ad uenerabile uiro domino Petro de Uangellis curato de Riceyo per dictum dominum lugdunensem deputato receptore procurationum ratione uisitationis eidem debitarum antedicte. Confiteor me recepisse a reuerendo in Christo patre abbate sancti Stephani dyuionensis per manum Hugonis de Alta Rocha ciuis Lugduni asserentis pro dicto domino abbate nullam procurationem ratione uisitationis alicui archerio lugdunensi alias soluisse centum grossos turonenses argenteos pro primo anno biennii in dicta gratia. Contentor et me teneo pro et nomine dicti domini archiepiscopi de dictis centum grossis turonensibus argenteis pro contento et soluto. In cuius rei testimonium sigillum meum quo in talibus utor presentibus litteris apposui. Datum... die iouis ante festum omnium Sanctorum. Anno Domini millesimo trecentesimo quadragesimo quarto.